b'\n_START_ARTICLE_\nVincent Cainkar\n_START_SECTION_\n\xc5\xbdivljenje in delo\n_START_PARAGRAPH_\nV Zdru\xc5\xbeene dr\xc5\xbeave Amerike se je preselil leta 1904 ter za\xc4\x8del nekaj let kasneje delovati med slovenskimi izseljenci. Leta 1918 je bil na 7. kongresu slovenske narodne podporne jednote (SNPJ) izvoljen za poklicnega predsednika, ter bil na naslednih konvencijah vedno ponovno izvoljen, tako da je bil na \xc4\x8delu te najve\xc4\x8dje slovenske narodne organizacije skoraj 30 let. V \xc4\x8dasu njegovega predsednikovanja je postala SNPJ najve\xc4\x8dja dobrodelna organizacija Slovencev v ZDA. Pri vodenju SNPJ je bil odlo\xc4\x8den in na\xc4\x8delen, vztrajal je pri temeljni socialisti\xc4\x8dni usmeritvi. V \xc4\x8dasu 2. svetovne vojne je veliko deloval v odborih za zbiranje pomo\xc4\x8di Jugoslaviji.'